
  REPUBLIKA HRVATSKA
TRGOVAČKI SUD U RIJECI
        Rijeka, Zadarska 1 i 3 					Poslovni broj 7 St-591/2018-9



U  I M E  R E P U B L I K E   H R V A T S K E

R J E Š E N J E


Trgovački sud u Rijeci, po sucu Liljani Ugrin, kao sucu pojedincu u stečajnom predmetu, odlučujući o prijedlogu Financijske agencije za otvaranje stečajnog postupka nad dužnikom PILANA MAROF d. o. o. za preradu drva i trgovinu Tršće, Srednja draga 1/1 (MBS 040348803 - OIB  58554790436), dana 7. prosinca 2018. 


r i j e š i o      j e 

	
I	Obustavlja se prethodni postupak radi utvrđivanja pretpostavki za otvaranje stečajnog postupka nad dužnikom PILANA MAROF d. o. o. za preradu drva i trgovinu Tršće, Srednja draga 1/1 (MBS 040348803 - OIB  58554790436). 

II	Troškove postupka u iznosu od 5.475,00 kn podmirit će dužnik i to: 
time da će iznos od 1.000,00 kn uplatiti za korist Fonda za namirenje troškova stečajnog postupka na račun Trgovačkog suda u Rijeci IBAN HR5923900011300002703, model 00, s pozivom na broj 2222-591-2018, 
dok će trošak u iznosu od 4.300,00 kn uplatiti u korist računa Trgovačkog suda u Rijeci  IBAN HR5923900011300002703, model 00, s pozivom na 591-2018.

Potvrde o uplatama dužnik će dostaviti ovom sudu pozivom na poslovni broj 7 St-591/2018.

Ako obveznik plaćanja predujma iz točke I. ovog rješenja ne plati troškove u ostavljenom roku i o tome bez odgađanja ne obavijesti sud, sud će po pravomoćnosti i ovršnosti ovo rješenje dostaviti Financijskoj agenciji radi izravne naplate predujma provedbom ovrhe na novčanim sredstvima obveznika plaćanja predujma, u skladu s odredbama zakona koji uređuje provedbu ovrhe na novčanim sredstvima.


Obrazloženje


	Na prijedlog Financijske agencije ovosudnim rješenjem pod poslovnim brojem 7 St-591/2018-3 od 22. listopada 2018. pokrenut je prethodni postupak radi utvrđivanja pretpostavki za otvaranje stečajnog postupka nad dužnikom.
	Tijekom postupka dana 3. prosinca 2018. privremena stečajna upraviteljica je dostavila Izvješće.
	Na ročištu održanom dana 4. prosinca 2018. dužnik je dostavio dokaz da račun dužnika nije u blokadi. 
	Odredbom članka 128. stavak 9. Stečajnog zakona („Narodne novine” br. 71/15, 104/17 u daljnjem tekstu SZ) propisano je da ako dužnik do završetka prethodnoga postupka postane sposoban za plaćanje, sud će postupak obustaviti. Troškove provedenoga postupka u tom slučaju dužan je naknaditi dužnik.
Kako je iz Potvrde Financijske agencije podnijete sudu dana 4. prosinca 2018. utvrđeno da dužnik na računu na taj dan nema evidentiranih neizvršenih osnova za plaćanje, valjalo je na osnovu odredbe članka 128. stavak 9. SZ-a odlučiti kao u točki I izreke ovog rješenja.
Iz prijedloga za otvaranje stečajnog postupka utvrđeno je da na dan 15. listopada 2018. dužnik u Očevidniku redoslijeda osnova za plaćanje imao evidentirane neizvršene osnove za plaćanje u neprekinutom razdoblju od 120 dana u ukupnom iznosu od 75.737,12 kn.
Stoga je pod točkom II izreke ovog rješenja odlučeno da je dužnik sukladno odredbi članka 128. stavak 9. SZ-a dužan naknaditi troškove, i to: troška podnošenja prijedloga za otvaranje stečajnog postupka Financijskoj agenciji iznos od 175,00 kn sukladno odredbi članka 3. Pravilnika o vrsti i visini naknade troškova financijske agencije u predstečajnom postupku i o visini naknade troška financijske agencije za podnošenje prijedloga za otvaranje stečajnog postupka ("Narodne novine" broj  106/2015), predujam od 1.000,00 kn u Fond za namirenje troškova stečajnoga postupka, te trošak jednokratne nagrade privremene stečajne upraviteljice u ukupnom iznosu od 4.300,00 kn određene na osnovu odredbe članka 4. Uredbe o kriterijima i načinu obračuna i plaćanja nagrade stečajnim upraviteljima („Narodne novine“, broj 105/15) kojim je propisano da privremenom stečajnom upravitelju pripada pravo na jednokratnu nagradu za poslove obavljene u prethodnom postupku u iznosu od 3.000,00 kuna do 20.000,00 kuna. 
U Rijeci, 7. prosinca 2018.

                                                                                                     Sudac
                                                                                                 Liljana Ugrin, v.r. 





UPUTA O PRAVNOM LIJEKU
Protiv rješenja dopuštena je žalba Visokom trgovačkom sudu Republike Hrvatske. Žalba se podnosi putem ovog suda, u tri primjerka, u roku od osam dana od dana dostave prijepisa ovog rješenja (članak 19. stavak 1. i 2. SZ). 

         Za točnost otpravka ovlašteni službenik:
  Elizabet Jovanović

